Frá Landlækni . Tilkynning um bólusetningu inflúensu Þrígild bóluefni gegn inflúensu A og B hafa verið framleidd fyrir veturinn 2007 - 2008 samkvæmt ráðleggingum Alþjóðaheilbrigðismálastofnunarinnar ( WHO Weekly Epidemiological Record 2007 ; 82 : 69 - 74 ) . Heilbrigðisstofnanir og aðrir þar til bærir aðilar geta pantað bóluefni hjá Parlogis hf. sem annast dreifingu þeirra . Allir sem panta bóluefni hjá Parlogis hf. þurfa að greiða fullt kostnaðarverð ( jafnaðarverð ) bóluefnanna . Sóttvarnalæknir mælist til þess að ofangreindir forgangshópar fái bóluefnið sér að kostnaðarlausu . Til að svo megi verða þarf einungis að krefja þessa einstaklinga um greiðslu fyrir umsýslukostnaði en sóttvarnalæknir greiðir verð bóluefnisins . Á reikningi til sóttvarnalæknis þarf að koma fram nafn og kennitala hins bólusetta , dagsetning bólusetningar , nafn bóluefnis og hvaða áhættuhópi einstaklingurinn tilheyrir . Æskilegt er að reikningurinn verði á excel formi og sendur með tölvupósti á : juliana@landlaeknir.is Heilbrigðisstofnunum er heimilt að taka komugjald vegna bólusetningarinnar samkvæmt birtri gjaldskrá Heilbrigðis - og tryggingamálaráðuneytisins . Sóttvarnalæknir vill einnig minna á tilmæli um bólusetningu gegn pneumókokkasýkingum hjá eftirtöldum hópum : Einstaklingum 60 ára og eldri , á 10 ára fresti . Einstaklingum með aspleniu eða aðra ónæmisbælandi sjúkdóma á 5 ára fresti . Upplýsingar um kennitölu hins bólusetta og tímasetningar pneumókokkabólusetningar þurfa að berast til sóttvarnalæknis .